**Základná škola Pavla Marcelyho, Drieňová 16, 821 03 Bratislava**

**zmluva**

o nájme bytových a nebytových priestorov uzatvorená podľa zákona č.540/1991 Zb., ktorým sa mení a dopĺňa zákon č. 116/1990 Zb. o nájme a podnájme nebytových priestorov v znení zákona č. 403/1990 Zb. a zákona č. 529/1990 Zb.

**čl. I.**

**Zmluvné strany**

**l. Prenajímateľ : Základná škola Pavla Marcelyho,**

Drieňová 16, 821 03 Bratislava

Zastúpený : **Mgr. Gabriel Kalna**

**riaditeľ školy**

Bankové spojenie: Všeobecná úverová banka, Bratislava

Číslo účtu : 1639822456/0200-výdavkový účet

1639819951/0200-príjmový účet

IČO: 17337631

DIČ: 2020883788

(ďalej len **prenajímateľ**)

**So súhlasom zriaďovateľa MÚMČ Bratislava – Ružinov**

**2. Nájomca : Veda Nás baví, n.o.**

**Hviezdoslavovo nám. 13, 811 02 Bratislava**

Zastúpený :  **Mgr. Anna Kasaničová**

Telefonický kontakt:www.vedanasbavi.sk

IČO : 45741697

DIČ :

(ďalej len **nájomca**)

**čl. II.**

**Predmet a účel zmluvy**

1. Predmetom tejto zmluvy je prenájom **nebytového priestoru** – triedy 5. B nachádzajúcej sa v objekte Základnej školy na Drieňovej ulici 16, v Bratislave, katastrálne územie Ružinov, ktoré za podmienok uvedených v tejto zmluve prenajíma prenajímateľ ako správca nehnuteľnosti nájomcovi za účelom využívania priestorov na **mimoškolské aktivity.**

2. Nájomca sa zaväzuje užívať prenajatý priestor výlučne v rozsahu a na účel, ktorý je touto zmluvou dohodnutý. Svojvoľná zmena účelu využitia prenajatého priestoru nájomcom bude dôvodom na predčasné ukončenie nájmu, v súlade s ust. §.9, ods.2, písm. a/ zákona č.116/1990 Zb. o nájme a podnájme nebytových priestorov a § 13, čl. 11, zákona č. 278/1993.

**čl. III.**

**Doba nájmu**

1. Nájom triedy sa uzatvára na **dobu určitú** v trvaní od **06.02.2014 do 30.06.2014**.

2. Nájomca bude priestor užívať v týchto dňoch a hodinách (okrem prázdnin a štátnych sviatkov):

**Deň:** štvrtok v časeod 14,00 do 15,00 h.

3. Skutočné užívanie miestnosti začína dňom jej písomného odovzdania medzi prenajímateľom a nájomcom.

**čl. IV.**

**Úhrada za nájom a služby, cena nájmu**

1. Nájomné za triedu prenajatú podľa tejto zmluvy je stanovené v zmysle zákona č. 18/1996 Z.z. o cenách v znení neskorších predpisov dohodou zmluvných strán vo výške **5,- € / 1 hod (60 minút).**

2. Nájomca sa zaväzuje uhradiť nájomné uvedené v bode l. tohto článku, na príjmový účet prenajímateľa vedený vo VÚB Bratislava, č. ú. **1639819951/0200** v mesačných splátkach, najneskôr do 15 dňa príslušného mesiaca, ktorý predchádza mesiacu, v ktorom je nájom dohodnutý. Za deň splnenia peňažného záväzku nájomcu voči prenajímateľovi sa považuje deň pripísania dlžnej sumy na účet prenajímateľa.

3. V prípade omeškania s úhradou nájomného podľa tejto zmluvy je nájomca povinný uhradiť prenajímateľovi úrok z  omeškania vo výške 0,05% z nezaplatenej sumy za každý i začatý deň omeškania.

**čl. V.**

**Práva a povinnosti prenajímateľa**

1. Prenajímateľ je povinný odovzdať predmet nájmu nájomcovi v stave spôsobilom na dohodnuté užívanie podľa účelu tejto zmluvy.

2. Prenajímateľ je povinný riadne a včas poskytnúť nájomcovi služby, na ktoré sa zaviazal.

3. Prenajímateľ si vyhradzuje právo vykonávať kontrolu prenajatých priestorov za účelom dodržiavania všetkých ustanovení zakotvených v tejto zmluve.

**čl. VI.**

**Práva a povinnosti nájomcu**

1. Nájomca sa oboznámil so stavom prenajatých priestorov podľa čl. I., bod l., tejto zmluvy a preberá ich v stave spôsobilom k dohovorenému účelu užívania.

2. Nájomca je povinný riadne a včas platiť nájomné podľa čl. IV., bod 2., 3., a 4. tejto zmluvy.

3. Nájomca je povinný užívať predmet nájmu na účel a v rozsahu dohodnutom v tejto zmluve tak, aby jeho užívaním nevznikli na predmete nájmu škody. Za takto vzniknuté škody zodpovedá v plnom rozsahu nájomca.

4. Nájomca počas doby nájmu uvedenej v čl. III. tejto zmluvy je povinný dodržiavať povinnosti vyplývajúce z predpisov o ochrane zdravia, bezpečnosti pri práci, ochrane majetku, hygienických a protipožiarnych predpisov. Za všetky škody a za prípadné ublíženie na zdraví, ktoré vznikli nedodržaním týchto predpisov zodpovedá nájomca v plnom rozsahu.

5. Nájomca je povinný bez zbytočného odkladu oznámiť prenajímateľovi potrebu nevyhnutných opráv prenajatých priestorov a umožniť prenajímateľovi v prípade havárie, alebo nevyhnutých opráv okamžitý prístup do prenajatých priestorov.

6. Nájomca je povinný strpieť obmedzenie v užívaní prenajatých priestorov v rozsahu potrebnom na vykonanie opráv podľa bodu 5. tohto článku tejto zmluvy.

7. Nájomca sa zaväzuje vykonávať bežnú údržbu predmetu nájmu na vlastné náklady bez nároku na náhradu po skončení nájomného vzťahu.

8. Nájomca nie je oprávnený vykonávať rôzne úpravy v prenajatom priestore bez súhlasu prenajímateľa a to ani na vlastné náklady.

9. Nájomca nie je oprávnený prenechať predmet nájmu do podnájmu, alebo výpožičky inej fyzickej alebo právnickej osobe. Nájomca nie je oprávnený využívať priestory na účely podnikania.

10. Nájomca zodpovedá za riadne dodržiavanie prenajímateľom stanovených pokynov na prevádzku prenajatého priestoru.

11. Pri porušení organizačného zabezpečenia prenájmu je prenajímateľ oprávnený vzájomný zmluvný vzťah dohodnutý touto zmluvou ukončiť.

**čl. VII.**

**Skončenie nájmu**

1**.** Zmluva o nájme skončí uplynutím doby, na ktorú bola dohodnutá, **t.j. 30.06.2014.**

2. Pred uplynutím doby nájmu je prenajímateľ oprávnený ukončiť zmluvný vzťah písomnou výpoveďou z dôvodov ustanovených v § 9, ods. 2, písm. a/ až g/ zákona č.116/1990 Zb. o nájme a podnájme nebytových priestorov a zákona č. 278/1993. Súčasne je nájomca do jedného mesiaca od ukončenia doby nájmu povinný voči prenajímateľovi vysporiadať všetky finančné záväzky.

3. Výpovedná lehota pri ukončení zmluvného vzťahu podľa bodov 2. a 3. tohto článku je 1 mesiac, pričom táto výpovedná lehota začína plynúť od prvého dna nasledujúceho po dni doručenia výpovede druhej zmluvnej strane.

4. Nájomca je povinný v lehote 10 dní po skončení nájmu odovzdať prenajímateľovi predmet nájmu uvedený v čl. I., bod 1., tejto zmluvy v stave, v akom ho prevzal a to s prihliadnutím na renováciu a primeranú mieru opotrebovania. O odovzdaní a prevzatí predmetu nájmu sú zmluvné strany povinné vyhotoviť odovzdávajúci a preberajúci protokol.

5. V prípade, že nájomca neodovzdá predmet nájmu v lehote, podľa tohto článku, sa zmluvné strany dohodli, že nájomca bude vyprataný z prenajatého priestoru na svoje náklady bez súdneho rozhodnutia. Miesto uloženia vecí bude nájomcovi oznámené písomne. Táto dohoda zmluvných strán je pre obidve zmluvné strany záväzná a nahrádza rozhodnutie súdu o vyprataní.

**čl. VIII.**

**Záverečné ustanovenia**

1.Táto zmluva nadobúda platnosť a účinnosť dňom jej podpísania štatutárnymi zástupcami obidvoch zmluvných strán.

2. Zmeny a doplnky tejto zmluvy možno uskutočniť len po vzájomnej dohode zmluvných strán v písomnej forme dodatkami, podpísanými štatutárnymi zástupcami obidvoch zmluvných strán.

3. Práva a povinnosti neupravené touto zmluvou sa riadia príslušnými ustanoveniami zákona č. 540/1991 Zb., ktorým sa mení a dopĺňa zákon č.116/1990 Zb. o nájme a podnájme nebytových priestorov v znení zákona č. 403/1990 Zb. a zákona č. 529/1990 Zb.

4. Zmluvné strany vyhlasujú, že túto zmluvu neuzatvorili v tiesni a za nápadne nevýhodných podmienok, že si ju prečítali, jej obsahu rozumejú a na znak súhlasu ju podpisujú.

5. Táto zmluva je vyhotovená v 4 rovnopisoch, pričom nájomca obdrží 1 vyhotovenie.

Bratislava, 30.01.2014

––––––––––––––––––––––––––––- \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prenajímateľ : Nájomca :**

Základná škola P. Marcelyho, Veda nás baví, n.o.

Drieňová 16, Hviezdoslavovo nám 13

821 03 Bratislava 811 02 Bratislava

Mgr. Gabriel Kalna, riaditeľ